เจ้าชายฟูมิฮิโตะ อากิชิโนะโนะมิยะ

เจ้าชายอากิชิโนะ มกุฎราชกุมารhttps://www.kunaicho.go.jp/e-about/history/history03.htmlได้มีการระบุพระนามในภาษาอังกฤษว่า "Crown Prince Akishino" และราชบัณฑิตยสถานบัญญัติคำว่า "Crown Prince" เป็น "มกุฎราชกุมาร" โดยมีความหมายว่า "ตำแหน่งรัชทายาทที่จะสืบราชสันตติวงศ์ซึ่งพระมหากษัตริย์ทรงสถาปนา" (ญี่ปุ่น: 秋篠宮皇嗣殿下; โรมาจิ: Akishino-no-Miya Kōshi Denka; อังกฤษ: His Imperial Highness Crown Prince Akishino) ทรงเป็นพระราชโอรสพระองค์ที่สองในสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะ และทรงเป็นพระราชอนุชาในสมเด็จพระจักรพรรดินารุฮิโตะ 
ทรงดำรงพระอิสริยยศเป็น 皇嗣 (Kōshi) หรือมกุฎราชกุมารของญี่ปุ่นอย่างเป็นทางการเมื่อวันที่ 8 พฤศจิกายน พ.ศ. 2563  
เจ้าชายอากิชิโนะ มกุฎราชกุมาร ทรงมีพระนามจริงว่า "ฟูมิฮิโตะ" (ญี่ปุ่น: 文仁; โรมาจิ: Fumihito) ส่วน "อากิชิโนะ" เป็นชื่อของราชวงศ์สาขา ซึ่งได้รับพระราชทานจากสมเด็จพระจักรพรรดิอากิฮิโตะ หลังจากที่เจ้าชายทรงอภิเษกสมรส โดยสำนักพระราชวังญี่ปุ่นมีการระบุพระนามของพระองค์ในภาษาอังกฤษว่าเป็น "Prince Akishino" (เจ้าชายอากิชิโนะ)  
สัญลักษณ์ประจำพระองค์ (お印) คือ ต้นสึกะ (栂)

**พระราชประวัติ**

**เจ้าชายอายะ (ฟูมิฮิโตะ)**
วันที่ 30 พฤศจิกายน พ.ศ. 2508 (ปีโชวะที่ 40) เวลา 00:22 นาที เจ้าหญิงมิจิโกะ มกุฎราชกุมารีทรงประสูติพระราชโอรส ณ โรงพยาบาลสำนักพระราชวัง พระราชวังหลวงโตเกียว กรุงโตเกียว 
พระราชโอรสทรงได้รับพระราชทานพระนามจริงว่า "ฟูมิฮิโตะ" (ญี่ปุ่น: 文仁; โรมาจิ: Fumihito) และเนื่องจากทรงเป็นพระราชโอรสในมกุฎราชกุมาร จึงทรงได้รับพระนามขาน (御称号) ตามธรรมเนียมราชสำนักว่า "อายะ" (礼宮; โรมาจิ: Aya-no-miya) ดังนั้นพระนามเต็มหลังจากประสูติ คือ 礼宮文仁親王殿下 (Aya-no-Miya Fumihito Shinnō Denka)   
สื่อญี่ปุ่นจะระบุพระนามพระองค์ในวัยพระเยาว์ว่า "礼宮さま" (โรมาจิ: Aya Sama) ส่วนสำนักพระราชวังญี่ปุ่นรวมถึงสื่อต่างประเทศมีการระบุพระนามในภาษาอังกฤษว่า "Prince Aya" (เจ้าชายอายะ)  
เจ้าชายอายะทรงเป็นพระราชโอรสพระองค์ที่สองในเจ้าชายอากิฮิโตะ มกุฎราชกุมารกับเจ้าหญิงมิจิโกะ มกุฎราชกุมารี ทรงมีพระเชษฐา 1 พระองค์คือเจ้าชายฮิโระ (นารุฮิโตะ) และพระขณิษฐา 1 พระองค์คือเจ้าหญิงโนริ (ซายะโกะ)
พ.ศ. 2513 - 2514 ทรงศึกษาระดับอนุบาลที่โรงเรียนอนุบาลกาคุชูอิน 
วันที่ 18 ตุลาคม พ.ศ. 2513 เมื่อพระชนมายุเข้า 5 ชัณษา ทรงประกอบพิธีสวมฮากามะ (着袴の儀)  และ พิธีฟุกะโซะกิ (深曽木の儀)
พ.ศ. 2515 - 2520 ทรงศึกษาระดับประถมศึกษาที่โรงเรียนประถมศึกษากาคุชูอิน
พ.ศ. 2521 - 2526 ทรงศึกษาระดับชั้นมัธยมศึกษาตอนต้นและตอนปลายที่โรงเรียนมัธยมชายกาคุชูอิน
พ.ศ. 2527 ทรงเข้าศึกษาภาควิชารัฐศาสตร์ คณะนิติศาสตร์ มหาวิทยากาคุชูอิน
ทรงเป็นผู้ก่อตั้งและเป็นประธานชมรมวิจัยด้านธรรมชาติและวัฒนธรรม (自然文化研究会) และทรงมีส่วนร่วมในการวิจัยสัตว์ปีกที่สถาบันชีววิทยาวิฒนาการ
วันที่ 30 พฤศจิกายน พ.ศ. 2528 เมื่อพระชนมายุ 20 ชัณษา ทรงประกอบพิธีบรรลุนิติภาวะ (加冠の儀) ซึ่งเมื่อหลังประกอบพิธีแล้ว พระองค์จะทรงเริ่มมีส่วนร่วมในการกิจกรรมของราชวงศ์
ช่วง พ.ศ. 2530 ทรงเริ่มไว้พระมัสสุ (หนวด) แต่ค่อนข้างเป็นที่กังวลใจของทางสำนักพระราชวังในช่วงแรก เนื่องจากส่วนใหญ่จะมีแค่จักรพรรดิยุคสงครามเท่านั้นที่จะทรงไว้พระมัสสุ เช่น จักรพรรดิเมจิ, จักรพรรดิไทโช, จักรพรรดิโชวะ แต่พอถึงช่วงยุคหลังสงคราม บทบาทของพระจักรพรรดิและราชวงศ์ถูกเปลี่ยนจากผู้นำทางด้านทหาร ให้เป็นสัญลักษณ์ประเทศทางด้านวัฒนธรรมและวรรณกรรมแทน ส่งผลให้ในยุคหลังราชวงศ์ชายค่อนข้างระมัดระวังในการไว้พระมัสสุ
พ.ศ. 2531 ทรงสำเร็จการศึกษาจากมหาวิทยากาคุชูอิน
พ.ศ. 2531 - 2533 ทรงวิจัยทางด้านสัตววิทยา ที่วิทยาลัยเซนต์จอห์น มหาวิทยาลัยออกซฟอร์ด เป็นเวลา 2 ปี แต่พระองค์ทรงเดินทางไปกลับประเทศญี่ปุ่นบ่อยครั้งเนื่องจากการประชวรของจักรพรรดิโชวะ
พ.ศ. 2539 ทรงสำเร็จการศึกษาระดับปริญญาเอก สาขาวิทยาศาสตร์ มหาวิทยาลัยบัณฑิตศึกษาขั้นสูง (โซเก็นได)

**เจ้าชายอากิชิโนะ**
left
เจ้าชายอายะทรงพบนางสาวคิโกะ คาวาชิมะครั้งแรกที่ร้านหนังสือในมหาวิทยาลัย ซึ่งเธอทำงานพาร์ทไทม์อยู่ที่นั้น และทรงเชิญเธอเข้าชมรมวิจัยด้านธรรมชาติและวัฒนธรรมของมหาวิทยาลัยที่พระองค์ทรงเป็นผู้ก่อตั้ง
ต่อมาทั้งสองพระองค์ทรงสร้างความสัมพันธ์และเริ่มสนิทกันมากขึ้นผ่านกิจกรรมของชมรม
หลังจากที่เจ้าชายและเธอเริ่มสนิทกันมากขึ้น พระองค์ก็ได้มีการชวนเธอไปที่พระราชวังตั้งแต่ช่วงแรกๆที่สนิทกัน ทั้งมีการชวนเล่นเทนนิสประเภทคู่กับเจ้าชายอากิฮิโตะ มกุฎราชกุมารและเจ้าหญิงมิจิโกะ มกุฎราชกุมารี และชวนรับประทานของว่างด้วยกัน เพื่อให้เธอสามารถปรับตัวเข้ากับราชวงศ์ได้อย่างราบรื่น
วันที่ 26 มิถุนายน พ.ศ. 2529 เจ้าชายทรงขอนางสาวคิโกะ คาวะชิมะแต่งงาน ซึ่งขณะนั้นเจ้าชายทรงมีพระชนมายุ 20 ชัณษา ส่วนเธอมีอายุ 19 ปี
วันที่ 12 กันยายน พ.ศ. 2532 เจ้าชายและนางสาวคิโกะ คาวาชิมะทำการแถลงข่าวและให้สัมภาษณ์สื่อว่าทรงทำการหมั้นอย่างไม่เป็นทางการเรียบร้อยแล้ว แต่ยังไม่สามารถทำพิธีตามธรรมเนียมราชวงศ์ได้ เนื่องจากอยู่ในช่วงไว้อาลัยของจักรพรรดิโชวะ การหมั้นหมายของทั้ง 2 พระองค์ ได้รับการตั้งคำถามมากมายจากสื่อ เนื่องจากยังอยู่ในช่วงไว้อาลัยและทรงจะอภิเษกสมรสก่อนพระเชษฐา (ว่าที่มกุฎราชกุมาร ณ ขณะนั้น)
วันที่ 12 มกราคม พ.ศ. 2533 มีการจัดพิธีสู่ขอและพิธีหมั้น (納采の儀) อย่างเป็นทางการตามธรรมเนียมราชวงศ์ระหว่างเจ้าชายอายะกับนางสาวคิโกะ คาวาชิมะ ซึ่งจัดขึ้นหลังการไว้อาลัยของจักรพรรดิโชวะ
วันที่ 29 มิถุนายน พ.ศ. 2533 เจ้าชายอายะทรงประกอบพิธีอภิเษกสมรสกับนางสาวคิโกะ คาวาชิมะ ซึ่งสมเด็จพระเทพรัตนราชสุดา สยามบรมราชกุมารีทรงเสด็จไปร่วมพิธีการในครั้งนี้ด้วย
ในปีเดียวกันทั้งสองพระองค์ได้ไปสักการะศาลเจ้าอิเสะ เพื่อรายงานการแต่งงานต่อเทพเจ้าอามะเทระสึ
หลังจากทรงอภิเษกสมรส พระองค์ได้รับพระราชทานชื่อราชวงศ์สาขา "อากิชิโนะ" (มีที่มาจากชื่อเมืองในจังหวัดนาระ) จากสมเด็จพระจักรพรรดิอากิฮิโตะ ซึ่งเจ้าชายอายะจะทรงดำรงตำแหน่งผู้นำราชวงศ์สาขานี้ ดังนั้นพระนามเต็มของพระองค์จึงเปลี่ยนเป็น 秋篠宮文仁親王殿下 (Akishino-no-Miya Fumihito Shinnō Denka) โดยสำนักพระราชวังระบุพระนามในภาษาอังกฤษเป็น "His Imperial Highness Prince Akishino" หรือ "เจ้าชายอากิชิโนะ"   
ตามธรรมเนียมราชสำนักญี่ปุ่น พระราชโอรสองค์รองของพระจักรพรรดิ/พระโอรสองค์รองในเจ้าชาย ผู้ซึ่งไม่ใช่รัชทายาท/ทายาทสายหลัก จะได้รับพระราชทานราชวงศ์สาขาเมื่อทรงอภิเษกสมรส เสมือนเป็นชื่อบ้านหรือชื่อครอบครัวที่แตกสาขาออกมาจากราชวงศ์ เช่น ราชวงศ์สาขาอากิชิโนะ ในเจ้าชายอายะ (ฟูมิฮิโตะ), ราชวงศ์สาขาฮิตาจิ ในเจ้าชายมาซะฮิโตะ (พระราชอนุชาในสมเด็จพระจักรพรรดิอากิฮิโตะ), ราชวงศ์สาขาคัตสึระ ในเจ้าชายโยชิฮิโตะ (พระโอรสในเจ้าชายมิซะกะ หรือพระราชนัดดาในจักรพรรดิไทโช) 
ตราประจำราชวงศ์สาขาอากิชิโนะ
สำนักพระราชวังระบุพระนามของพระชายาฯ (คิโกะ คาวาชิมะ) ในภาษาอังฤษว่า "Princess Akishino" หรือ "เจ้าหญิงอากิชิโนะ" หลังพระสวามีได้รับราชวงศ์สาขาเช่นกัน 
ทรงมีพระโอรส-พระธิดา 3 พระองค์ ได้แก่
# เจ้าหญิงมาโกะ (23 ตุลาคม พ.ศ. 2534)
# เจ้าหญิงคาโกะ (29 ธันวาคม พ.ศ. 2537)
# เจ้าชายฮิซะฮิโตะ (6 กันยายน พ.ศ. 2549)
ตราประจำราชวงศ์สาขาอากิชิโนะ ประกอบด้วยดอกเบญจมาศอยู่ตรงกลาง ซึ่งสื่อถึงราชวงศ์ญี่ปุ่น และล้อมรอบด้วยต้นสึกะ (栂) ซึ่งเป็นสัญลักษณ์ประจำพระองค์ของเจ้าชายอากิชิโนะ

**เจ้าชายอากิชิโนะ มกุฎราชกุมารแห่งญี่ปุ่น**
เจ้าชายอายะ ในงานพระราชพิธีเสด็จขึ้นครองราชย์ของสมเด็จพระจักรพรรดิอากิฮิโตะ
หลังจากที่พระองค์ประสูติตามกฎหมายของราชวงศ์ญี่ปุ่น เจ้าชายอายะทรงเป็นรัชทายาทลำดับที่ 3 ต่อจากพระชนก และพระเชษฐา ตามลำดับ
วันที่ 7 มกราคม พ.ศ. 2532 จักพรรดิโชวะสวรรคต สมเด็จพระจักรพรรดิอากิฮิโตะเสด็จขึ้นครองราชย์ เจ้าชายทรงขึ้นเป็นรัชทายาทลำดับที่ 2 ตามกฎหมายราชวงศ์ญี่ปุ่น ต่อจากพระเชษฐาของพระองค์
อย่างไรก็ตามหลังจากการประสูติของพระองค์เมื่อ พ.ศ. 2508 (ปีโชวะที่ 40) ราชวงศ์ญี่ปุ่นมีการประสูติของราชวงศ์หญิงติดต่อกัน 9 พระองค์ โดยไม่มีราชวงศ์ชายประสูติอีกเลย รวมทั้งเจ้าชายนารุฮิโตะ มกุฎราชกุมาร ก็ทรงมีพระราชธิดา (เจ้าหญิงโทชิ (ไอโกะ)) เพียงพระองค์เดียว
ด้วยสาเหตุนี้จึงมีการถกเถียงกันในหมู่ประชาชนเกี่ยวกับตัวกฎหมายราชวงศ์ญี่ปุ่นว่าควรจะแก้ไขให้ราชวงศ์หญิงสามารถขึ้นครองราชย์ได้ด้วยหรือไม่ เนื่องจากราชวงศ์ญี่ปุ่นในอดีตเคยมีบันทึกถึงการครองราชย์ของจักรรพรรดินีถึง 8 พระองค์ แต่ก็มีข้อโต้แย้งเช่นกันว่าเป็นแค่การครองราชย์เพียงชั่วคราวเนื่องจากสถานการณ์ทางการเมืองเท่านั้น (เช่น รัชทายาทชายตัวจริงยังไม่บรรลุนิติภาวะ) อีกทั้งจักรพรรดินีไม่เคยอภิเษกระหว่างครองราชย์ จึงไม่ได้ให้กำเนิดรัชทายาทเพื่อสืบบัลลังก์ต่อ 
จากข้อถกเถียงต่างๆ รวมทั้งสภาที่ปรึกษาได้ให้คำแนะนำแก่นายกรัฐมนตรีจุนอิจิโร โคอิซูมิ จึงทำให้ทางนายกรัฐมนตรีก็มีความตั้งใจในการแก้ไขกฎหมายนี้เช่นกัน และเริ่มมีการเตรียมร่างแก้ไขกฎหมายเพื่อนำเข้าสู่สภานิติบัญญัติ
แต่พอเจ้าหญิงอากิชิโนะตั้งพระครรภ์ และให้กำเนิดพระโอรส (เจ้าชายฮิซะฮิโตะ) ทำให้นายกรัฐมนตรีระงับการส่งเรื่องขอแก้ไขกฎหมายฉบับนี้เข้าไปในสภานิติบัญญัติ จึงทำให้เจ้าชายอากิชิโนะยังคงสถานะเป็นรัชทายาทลำดับที่ 2 ของราชวงศ์ญี่ปุ่น 
วันที่ 30 เมษายน พ.ศ. 2563 สมเด็จพระจักรพรรดิอากิฮิโตะทรงประกาศสละราชสมบัติ 
เจ้าชายและเจ้าหญิงอากิชิโนะ ในงานพระราชพิธีขึ้นครองราชย์ของสมเด็จพระจักรพรรดินารุฮิโตะ
วันที่ 1 พฤษภาคม พ.ศ. 2563 สมเด็จพระจักรพรรดินารุฮิโตะเสด็จขึ้นครองราชย์ ทำให้เจ้าชายอากิชิโนะทรงขึ้นเป็นรัชทายาทลำดับที่ 1 ตามกฎหมายราชวงศ์ญี่ปุ่น อีกทั้งในงานพิธีบรมราชาภิเษก (即位礼正殿の儀) เจ้าชายอากิชิโนะทรงสวมชุด "黄丹袍" (Ou-ni no Hou) ซึ่งเป็นชุดคลุมสีส้มอมแดงสำหรับมกุฎราชกุมารหรือรัชทายาท
วันที่ 8 พฤศจิกายน พ.ศ. 2563 สำนักพระราชวังจัดพิธี "立皇嗣の礼" (Rik Kōshi no Rei) ซึ่งเป็นพิธีที่สมเด็จพระจักรพรรดินารุฮิโตะทรงแต่งตั้งเจ้าชายอากิชิโนะขึ้นเป็น 皇嗣 (Kōshi) หรือมกุฎราชกุมารแห่งราชวงศ์ญี่ปุ่นอย่างเป็นทางการ ดังนั้นพระนามเต็มของพระองค์จึงเปลี่ยนเป็น 秋篠宮皇嗣殿下 (Akishino-no-Miya Kōshi Denka) โดยสำนักพระราชวังระบุพระนามในภาษาอังกฤษว่า "His Imperial Highness Crown Prince Akishino" หรือ "เจ้าชายอากิชิโนะ มกุฎราชกุมาร"
皇嗣 (Kōshi) เป็นตำแหน่งรัชทายาทญี่ปุ่นอย่างเป็นทางการ จะใช้กับรัชทายาทผู้ที่ไม่ได้ทรงเป็นพระราชโอรสในพระจักรพรรดิองค์ปัจจุบันเท่านั้น ส่วนรัชทายาทที่เป็นพระราชโอรสในพระจักรพรรดิองค์ปัจจุบันจะเป็นตำแหน่งที่ชื่อ 皇太子 (Kōtaishi)
วันที่ 20 - 21 พฤศจิกายน พ.ศ. 2563 เจ้าชาย-เจ้าหญิงอากิชิโนะ เสด็จไปเคารพศาลเจ้าอิเสะ เพื่อรายงานการขึ้นเป็นมกุฎราชกุมารแก่เทพเจ้า

**พระราชกรณียกิจ**

**สภาราชวงศ์ญี่ปุ่น**
วันที่ 16 กันยายน พ.ศ. 2558 ทรงดำรงตำแหน่งเป็นสมาชิกสภาราชวงศ์ญี่ปุ่น ซึ่งสภาจะประกอบด้วยตัวแทนราชวงศ์, นายกรัฐมนตรี, ตัวแทนสำนักพระราชวัง, ตัวแทนสภานิติบัญญัติ และอื่นๆ ซึ่งสภาจะใช้เป็นที่พูดคุยและอนุมัติพิธีการต่างๆ เช่น การแต่งงานของราชวงศ์ หรือการสละราชสมบัติ

**ทรงดำรงตำแหน่งในองค์กร**

**ยังทรงดำรงตำแหน่งอยู่**
 ประธานสถาบันปักษีวิทยา ยามะชินะ (2529)- ประธานสมาคมสวนสัตว์และสัตว์น้ำแห่งประเทศญี่ปุ่น (JAZA) (2531)- ประธานมูลนิธิ Social Welfare Organization Saiseikai Imperial Gift Foundation (2556)- ประธานสมาคมเกษตรแห่งประเทศญี่ปุ่น (2557)- ประธานสมาคมป่าไม้แห่งประเทศญี่ปุ่น (2557)- ประธานสมาคมสวนพฤกษศาสตร์แห่งประเทศญี่ปุ่น (2559)- ประธานกองทุนสนับสนุนตัวอย่างทางวิชาการทางด้านปศุสัตว์ (家畜資源学術標本基金)- ประธานองค์กรพิทักษ์วัดเซ็นเนียว- ประธานกิตติมศักดิ์กองทุนสัตว์ป่าโลกประจำประเทศญี่ปุ่น (WWF Japan) (2540)- ประธานกิตติมศักดิ์สมาคมผู้รักน้ำเต้าญี่ปุ่น (2547)- อุปนายกกิตติมศักดิ์องค์กรสยามสมาคม (2548)- ประธานกิตติมศักดิ์องค์กร Japan-Netherland Society (2552)- ประธานกิตติมศักดิ์สมาคม Japan river- ประธานกิตติมศักดิ์มูลนิธิดร.เซลมัน แวกส์มัน- นักวิจัยพิเศษประจำ The University Museum มหาวิทยาลัยโตเกียว- ศาสตราจารย์พิเศษ มหาวิทยาลัยโตเกียว- สมาชิกกิตติมศักดิ์พิพิธภัณฑ์ออสเตรเลีย

**เคยทรงดำรงตำแหน่ง**
 ประธานกิตติมศักดิ์การแข่งขันเทเบิลเทนนิสชิงแชมป์โลก ครั้งที่ 41 (2534), ครั้งที่ 46 (2544)- ประธานกิตติมศักดิ์เทศกาลป่าและดอกไม้ (2535 - 2558, 2560, 2561)- ประธานกิตติมศักดิ์สมาคมเทนนิสญี่ปุ่น (2535)- ประธานกิตตมศักดิ์การแข่งขัน Alpine skiing ชิงแชมป์โลก ปี 1993 (2536)- ประธานกิตติมศักดิ์โครงการรำลึก 100 ปีการอพยพของชาวญี่ปุ่นสู่เม็กซิโก (2540)- ประธานกิตติมศักดิ์โครงการรำลึก 100 ปีความสัมพันธ์ทางการทูตระหว่างญี่ปุ่นและอาร์เจนตินา (2541)- ประธานกิตติมศักดิ์นิทรรศการพืชสวนนานาชาติชิซุโอกะ (2546)- ประธานกิตติมศักดิ์โครงการวิจัยความสัมพันธ์ระหว่างคนกับไก่ (2547)- ประธานกิตติมศักดิ์การประชุมสุดยอดสิ่งแวดล้อมสำหรับเด็ก (2548)- ประธานกิตติมศักดิ์การประชุม FISTA 2006 (2548)- ประธานกิตติมศักดิ์งานมหกรรมหนังสือนานาชาติโตเกียว (2549, 2550, 2552 - 2556, 2548, 2549)- ประธานกิตติมศักดิ์การแข่งขันโอลิมปิกวิชาการ สาขาชีววิทยา ครั้งที่ 20 (2550)- ประธานกิตติมศักดิ์งานมิตรภาพญี่ปุ่น-อินโดนีเซีย (2551)- ประธานกิตติมศักดิ์งานการแลกเปลี่ยนระหว่างญี่ปุ่น-ลุ่มแม่น้ำดานูบ (2552)- ประธานกิตติมศักดิ์งานนิทรรศการวัฒนธรรมโมเสกฮามะมัตสึ (2552)- ประธานกิตติมศักดิ์งานประชุมบอนไซโลก ครั้งที่ 8 เมืองไซตามะ (2560)- ประธานกิตติมศักดิ์การแข่งขันรักบี้ชิงแชมป์โลกปี 2019 (2562)- ประธานกิตติมศักดิ์งาน World Expo 2025 (2566)

**งานวิจัย**
ทรงทำวิจัยเรื่อง "Molecular Phylogeny of Junglefowls,genus Gallus Monophyletic Origin of Domestic Fowls" ซึ่งเป็นการศึกษาวิวัฒนาการของไก่ป่า (junglefowls) และไก่บ้าน (domestic fowls) โดยใช้วิธีการทางพันธุกรรมระดับโมเลกุล (molecular phylogeny) เพื่อวิเคราะห์ความสัมพันธ์ระหว่างสายพันธุ์

**พระราชนิพนธ์และที่เกี่ยวข้อง**
 สารานุกรมภาพสัตว์ปีกในยุโรป (欧州家禽図鑑) ตีพิมพ์ 1 มกราคม พ.ศ. 2537 เป็นผลงานนิพนธ์ร่วม พร้อมทั้งถ่ายภาพและเขียนคำอธิบายประกอบ  (ISBN 4582518133)- ไก่กับมนุษย์ - มุมมองจากชาติพันธุ์ชีววิทยา (鶏と人-民族生物学の視点から) ตีพิมพ์ 1 มกราคม พ.ศ. 2543 ทรงนิพนธ์และเรียบเรียง  (ISBN 4096260622)- สารานุกรมนก (鳥学大全) ตีพิมพ์ 1 เมษายน พ.ศ. 2551 ทรงเรียบเรียง (ISBN 4130603507)- ปัญญาชีววิทยาว่าด้วยนก (ฺBiosophia of birds) ตีพิมพ์ พ.ศ. 2551 ทรงเป็นบรรณาธิการ (ISBN 4130831526)- สารานุกรมปศุสัตว์และสัตว์ปีกของญี่ปุ่น – คู่มือภาคสนามฉบับดีที่สุด (日本の家畜・家禽 フィールドベスト図鑑) ตีพิมพ์ พ.ศ. 2552 ทรงนิพนธ์และกำกับดูแลเนื้อหา  (ISBN 405403506X)- ความสัมพันธ์ระหว่างมนุษย์กับสัตว์ เล่ม 2: วัฒนธรรมของการทำปศุสัตว์ (ヒトと動物の関係学2 家畜の文化) ตีพิมพ์ พ.ศ. 2552 ทรงนิพนธ์และร่วมเรียบเรียง (ISBN 4000271083)- วารสารนิทรรศการปลาดุก (ナマズの博覧誌) ตีพิมพ์ พ.ศ. 2559 เป็นผลงานนิพนธ์ร่วมและทรงเป็นบรรณาธิการ (ISBN 4000271083)

**ปฏิบัติพระราชกรณียกิจแทนพระองค์สมเด็จพระจักรพรรดิ**
วันที่ 15 พฤศจิกายน พ.ศ. 2554 ทรงปฏิบัติหน้าที่แทนสมเด็จพระจักรพรรดิครั้งแรก เนื่องจากสมเด็จพระจักรพรรดิอากิฮิโตะทรงเข้ารับการรักษาพระวรกาย ส่วนเจ้าชายนารุฮิโตะ มกุฎราชกุมารเสด็จเยือนจังหวัดนากาโนะ โดยพระองค์พระราชทานเครื่องราชอิสริยาภรณ์ประจำฤดูใบไม้ร่วงแก่บุคคลผู้มีผลงานโดดเด่นในด้านต่างๆ และทรงถ่ายทอดพระราชดำรัสของสมเด็จพระจักรพรรดิให้กับผู้รับเครื่องราชอิสริยาภรณ์
ทรงปฏิบัติพระราชกรณียกิจแทนพระองค์ เมื่อสมเด็จพระจักรพรรดินารุฮิโตะเสด็จเยือนต่างประเทศ ได้แก่- วันที่ 20 กันยายน พ.ศ. 2565 สมเด็จพระจักรพรรดินารุฮิโตะเสด็จเยือนสหราชอาณาจักรเพื่อเข้าร่วมงานพระบรมศพสมเด็จพระราชินีนาถเอลิซาเบธที่ 2- วันที่ 20 มิถุนายน พ.ศ. 2566 สมเด็จพระจักรพรรดินารุฮิโตะเสด็จเยือนอินโดนีเซีย- วันที่ 25 - 28 มิถุนายน พ.ศ. 2567 สมเด็จพระจักรพรรดินารุฮิโตะเสด็จเยือนสหราชอาณาจักร

**การกุศล**
เดือนพฤษภาคม พ.ศ. 2563 เจ้าชาย-เจ้าหญิงอากิชิโนะพร้อมพระโอรส-ธิดาและเจ้าหน้าที่สำนักพระราชวัง ทรงบริจาคชุดกาวน์และหน้ากากแฮนด์เมดจากถุงพลาสติกให้กับโรงพยาบาลไซเซไก เนื่องจากการขาดแคลนของอุปกรณ์ทางการแพทย์ในช่วงที่สถานการ์ณโควิด 19 ระบาดหนัก

**เยือนต่างประเทศ**
25x25px

**ไทย**
 วันที่ 16 กรกฎาคม - 18 สิงหาคม พ.ศ. 2532 ทรงทำวิจัยเกี่ยวกับปลา- วันที่ 13 - 28 กันยายน พ.ศ. 2535 ทรงทำวิจัยเกี่ยวกับปลา- เดือน พฤศจิกายน พ.ศ. 2535 เสด็จพร้อมเจ้าหญิงอากิชิโนะ ทรงเยือนประเทศไทยอย่างเป็นทางการ- วันที่ 16 - 22 กันยายน พ.ศ. 2538 เสด็จพร้อมเจ้าหญิงอากิชิโนะ ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยเกษตรศาตร์และมหาวิทยาลัยบูรพา- วันที่ 9 - 11 มีนาคม พ.ศ. 2539 เสด็จพร้อมเจ้าหญิงอากิชิโนะ ทรงเข้าร่วมงานพระบรมศพสมเด็จพระศรีนครินทราบรมราชชนนี- วันที่ 17 - 23 เมษายน พ.ศ. 2539 ทรงทำวิจัยเกี่ยวกับปลา- วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ- วันที่ 2 - 5 สิงหาคม พ.ศ. 2544 เสด็จพร้อมเจ้าหญิงอากิชิโนะ ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยศรีนคริทรวิโรฒน์ และจุฬาลงกรณ์มหาวิทยาลัย- วันที่ 7 - 21 สิงหาคม พ.ศ. 2546 เสด็จพร้อมเจ้าหญิงอากิชิโนะ, เจ้าหญิงมาโกะแห่งอากิชิโนะ, และเจ้าหญิงคาโกะแห่งอากิชิโนะ ทรงร่วมถวายพระพรสมเด็จพระนางเจ้าสิริกิติ์ พระบรมราชินีนาถ เนื่องในวันคล้ายวันพระราชสมภพ 72 พรรษา, ทรงเยี่ยมชมศูนย์ฝึกอบรมใกล้พระตำหนักจิตรลดารโหฐาน, และทรงเข้ารับพระราชทานปริญญาดุษฎีบัณฑิตกิตติมศักดิ์จากมหาวิทยาลัยอุบลราชธานี- วันที่ 17 - 24 สิงหาคม พ.ศ. 2548 ทรงทำวิจัยเกี่ยวกับสัตว์ปีก- วันที่ 14 - 23 มีนาคม พ.ศ. 2550 ทรงเข้าร่วมงานประชุมการวิจัยสัตว์ปีกซึ่งเป็นโครงการระหว่างไทย-ญี่ปุ่น และรับพระราชทานปริญญาดุษฎีบัณฑิตกิตติมศักดิ์จากสถาบันเทคโนโลยีพระจอมเกล้าเจ้าคุณทหารลาดกระบัง- วันที่ 23 - 28 มีนาคม พ.ศ. 2553 เสด็จพร้อมเจ้าหญิงมาโกะแห่งอากิชิโนะ ทรงทำวิจัยด้านสัตว์ปีก- วันที่ 27 - 29 พฤศจิกายน พ.ศ. 2555 ทรงเยือนประเทศไทย เพื่อรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยธรรมศาสตร์ และเข้าร่วมการประชุมวิชาการปศุสัตว์นานาชาติ ครั้งที่ 15- วันที่ 26 - 27 ตุลาคม พ.ศ. 2560 เสด็จพร้อมเจ้าหญิงอากิชิโนะ ทรงเข้าร่วมงานพระบรมศพพระบาทสมเด็จพระเจ้าอยู่หัว ภูมิพลอดุลยเดช- วันที่ 12 - 15 ธันวาคม พ.ศ. 2561 ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยมหาสารคาม- วันที่ 26 - 28 กุมภาพันธ์ พ.ศ. 2568 ทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยนเรศวร
25x25px

**ลีชเทินสไตน์**
 วันที่ 22 - 24 พฤศจิกายน พ.ศ. 2532 ทรงเข้าร่วมงานพระศพเจ้าชายฟรันทซ์ โยเซ็ฟที่ 2
25x25px

**เคนยา**
 วันที่ 10 - 25 เมษายน พ.ศ. 2533 ทรงสำรวจสัตว์และธรรมชาติ
25x25px

**มาดากัสการ์**
 วันที่ 10 - 25 เมษายน พ.ศ. 2533 ทรงสำรวจสัตว์และธรรมชาติ- วันที่ 13 - 25 สิงหาคม พ.ศ. 2550 เสด็จพร้อมเจ้าหญิงมาโกะแห่งอากิชิโนะ ทรงสำรวจธรรมชาติและวิจัยเกี่ยวกับสัตว์ปีก
25x25px

**สหรัฐอเมริกา**
 วันที่ 24 - 27 เมษายน พ.ศ. 2534 ทรงเข้าร่วมงาน Houston International Festival- วันที่ 4 - 9 มิถุนายน พ.ศ. 2561 เสด็จพร้อมเจ้าหญิงอากิชิโนะ ทรงเยือนรัฐฮาวาย เพื่อเข้าร่วมงานครบรอบ 150 ปีการอพยพของชาวญี่ปุ่น
25x25pxเจ้าชายอายะ เสด็จเยือนสถาบันสัตววิทยาที่เนเธอร์แลนด์ เมื่อปี พ.ศ. 2532

**ศรีลังกา**
25x25px

**ปากีสถาน**
25x25px

**อินเดีย**
 วันที่ 5 - 24 พฤศจิกายน พ.ศ. 2535 เสด็จพร้อมเจ้าหญิงอากิชิโนะ ทรงเข้าร่วมงานครบรอบ 40 ปี การสถาปนาความสัมพันธ์ทางการทูต
25x25px

**สเปน**
 วันที่ 6 - 8 เมษายน พ.ศ. 2536 ทรงเข้าร่วมงานพระศพ Infante Juan, Count of Barcelona
25x25px

**อินโดนีเซีย**
 วันที่ 4 - 14 สิงหาคม พ.ศ. 2536 เพื่อทำการวิจัยเกี่ยวกับนก- วันที่ 4 - 14 สิงหาคม พ.ศ. 2537 เพื่อทำการวิจัยเกี่ยวกับนก- วันที่ 18 - 25 มกราคม พ.ศ. 2551 เสด็จพร้อมเจ้าหญิงอากิชิโนะ ทรงร่วมงานพิธีเปิดงานครบรอบ 50 ปีความสัมพันธ์ทางการทูต
25x25px

**ออสเตรเลีย**
 วันที่ 9 - 16 ตุลาคม พ.ศ. 2538 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
25x25px

**ภูฏาน**
 วันที่ 26 กุมภาพันธ์ - 7 มีนาคม พ.ศ. 2540 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ- วันที่ 16 - 25 สิงหาคม พ.ศ. 2562 เสด็จพร้อมเจ้าหญิงอากิชิโนะ และเจ้าชายฮิซะฮิโตะแห่งอากิชิโนะ ทรงเยือนเพื่อทรงเยี่ยมสมเด็จพระราชาธิบดีชิกเม เคซาร์ นัมกเยล วังชุกและสมเด็จพระราชินีเจจุน ปัทมา วังชุก
30x30px

**เนปาล**
 วันที่ 26 กุมภาพันธ์ - 7 มีนาคม พ.ศ. 2540 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
25x25px

**เม็กซิโก**
 วันที่ 9 - 22 พฤษภาคม พ.ศ. 2540 เสด็จพร้อมเจ้าหญิงอากิชิโนะ ทรงเข้าร่วมงานครบรอบ 100 ปีของการอพยพของชาวญี่ปุ่น- วันที่ 30 กันยายน - 10 ตุลาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 400 ปีที่คณะทูตญี่ปุ่นเยือนเม็กซิโก
25x25px

**จาไมกา**
 วันที่ 9 - 22 พฤษภาคม พ.ศ. 2540 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ
25x25px

**ฟิลิปปินส์**
 วันที่ 16 - 20 กุมภาพันธ์ พ.ศ. 2541 เสด็จพร้อมเจ้าหญิงอากิชิโนะ ทรงร่วมพิธีเปิดงานเทศกาลความสัมพันธ์ญี่ปุ่น-ฟิลิปปินส์ และงานครบรอบ 100 ปีการประกาศเอกราชของฟิลิปปินส์
25x25px

**จีน**
 วันที่ 3 - 14 สิงหาคม พ.ศ. 2541 เสด็จพร้อมเจ้าหญิงอากิชิโนะ ทรงทำวิจัยเกี่ยวกับนก
25x25px

**อาร์เจนตินา**
 วันที่ 25 กันยายน - 8 ตุลาคม พ.ศ. 2541 เสด็จพร้อมเจ้าหญิงอากิชิโนะ ทรงเข้าร่วมงานครบรอบ 100 ปีความสัมพันธ์ระหว่างญี่ปุ่น-อาร์เจนตินา- วันที่ 25 มกราคม - 5 กุมภาพันธ์ พ.ศ. 2557 เสด็จพร้อมเจ้าหญิงอากิชิโนะ ทรงร่วมงานครบรอบ 50 ปีของข้อตกลงการอพยพ
25x25px

**เวียดนาม**
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ- วันที่ 16 - 23 สิงหาคม พ.ศ. 2555 ทรงวิจัยเกี่ยวกับสัตว์ปีก- วันที่ 20 - 25 กันยายน พ.ศ. 2566 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
25x25px

**ลาว**
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าหญิงอากิชิโนะ เสด็จเยือนเพื่อส่งเสริมความสัมพันธ์ระหว่างประเทศ- วันที่ 5 - 16 สิงหาคม พ.ศ. 2544 ทรงวิจัยเกี่ยวกับนก- วันที่ 23 - 28 มีนาคม พ.ศ. 2553 เสด็จพร้อมเจ้าหญิงมาโกะแห่งอากิชิโนะ ทรงเข้าร่วมพิธีเปิดพิพิธภัณฑ์เคลื่อนที่ของมหาวิทยาลัยโตเกียว
25x25px

**เยอรมนี**
 วันที่ 26 - 29 กันยายน พ.ศ. 2542 เสด็จพร้อมเจ้าหญิงอากิชิโนะ ทรงเข้าร่วมพิธีเปิดงานความสัมพันธ์ระหว่างเยอรมนี-ญี่ปุ่น
25x25px

**เนเธอร์แลนด์**
 วันที่ 17 - 20 พฤษภาคม พ.ศ. 2544 เสด็จพร้อมเจ้าหญิงอากิชิโนะ ทรงเข้าร่วมงานอภิเษกสมรสของเจ้าชายคอนสตันตินแห่งเนเธอร์แลนด์- วันที่ 14 - 17 ตุลาคม พ.ศ. 2545 เสด็จพร้อมเจ้าหญิงอากิชิโนะ ทรงเข้าร่วมงานพระศพเจ้าชายเคลาส์แห่งเนเธอร์แลนด์- วันที่ 29 - 31 มีนาคม พ.ศ. 2547 เสด็จพร้อมเจ้าหญิงอากิชิโนะ ทรงเข้าร่วมงานพระบรมศพสมเด็จพระราชินีนาถยูเลียนาแห่งเนเธอร์แลนด์- วันที่ 21 - 28 สิงหาคม พ.ศ. 2552 เสด็จพร้อมเจ้าหญิงอากิชิโนะ ทรงเข้าร่วมงานเฉลิมฉลองการครบรอบ 400 ปีการค้าระหว่างญี่ปุ่นกับเนเธอร์แลนด์
25x25px

**กัมพูชา**
 วันที่ 21 - 28 มิถุนายน พ.ศ. 2544 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ- วันที่ 3 - 5 กุมภาพันธ์ พ.ศ. 2556 เยือนประเทศกัมพูชา เพื่อเข้าร่วมงานพระบรมศพพระบาทสมเด็จพระนโรดม สีหนุ
25x25px

**มองโกเลีย**
 วันที่ 19 - 28 มิถุนายน พ.ศ. 2545 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**ฟิจิ**
25x25px

**ตองกา**
25x25px

**ซามัว**
 วันที่ 27 กันยายน - 7 ตุลาคม พ.ศ. 2546 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**ลักเซมเบิร์ก**
 วันที่ 14 - 16 มกราคม พ.ศ. 2548 เสด็จพร้อมเจ้าหญิงอากิชิโนะ ทรงเข้าร่วมงานพระศพแกรนด์ดัชเชสโฌเซฟีน-ชาร์ล็อตแห่งลักเซมเบิร์ก
25x25pxเจ้าชายและเจ้าหญิงอากิชิโนะเสด็จเยือนอิตาลี เมื่อ พ.ศ. 2559

**ปารากวัย**
 วันที่ 30 ตุลาคม - 7 พฤศจิกายน พ.ศ. 2549 ทรงเยือนเพื่อส่งเสริมความสัมพันธ์ระหว่างประเทศ และเข้าร่วมงานครบรอบ 70 ปีการอพยพของชาวญี่ปุ่น
25x25px

**ออสเตรีย**
25x25px

**บัลแกเรีย**
25x25px

**โรมาเนีย**
 วันที่ 10 - 23 พฤษภาคม พ.ศ. 2552 เสด็จพร้อมเจ้าหญิงอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ
25x25px

**ฮังการี**
 วันที่ 10 - 23 พฤษภาคม พ.ศ. 2552 เสด็จพร้อมเจ้าหญิงอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ- วันที่ 18 - 23 สิงหาคม พ.ศ. 2560 เสด็จพร้อมเจ้าหญิงมาโกะแห่งอากิชิโนะ ทรงวิจัยเกี่ยวกับสัตว์ปีก

**Flag of Costa Rica คอสตาริกา**
 วันที่ 24 มกราคม - 1 กุมภาพันธ์ พ.ศ. 2554 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
25x25px

**อูกานดา**
 วันที่ 11 - 17 มิถุนายน พ.ศ. 2555 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 75 ปีความสัมพันธ์ทางการทูต
25x25px

**โครเอเชีย**
25x25px

**สโลวะเกีย**
25x25px

**สโลวีเนีย**
 วันที่ 19 - 30 มิถุนายน พ.ศ. 2556 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 20 ปีความสัมพันธ์ทางการทูต
25x25px

**เปรู**
 วันที่ 25 มกราคม - 5 กุมภาพันธ์ พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 140 ปีความสัมพันธ์ทางการทูต
25x25px

**แซมเบีย**
 วันที่ 27 มิถุนายน - 8 กรกฎาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
25x25px

**แทนซาเนีย**
 วันที่ 27 มิถุนายน - 8 กรกฎาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**กัวเตมาลา**
 วันที่ 30 กันยายน - 10 ตุลาคม พ.ศ. 2557 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**บราซิล**
 วันที่ 27 ตุลาคม - 10 พฤศจิกายน พ.ศ. 2558 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต
25x25px

**อิตาลี**
 วันที่ 10 - 17 พฤษภาคม พ.ศ. 2559 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 150 ปีความสัมพันธ์ทางการทูต
25x25pxเจ้าชายและเจ้าหญิงอากิชิโนะ เสด็จเยือนฟินแลนด์ เมื่อปี พ.ศ. 2562

**ชิลี**
 วันที่ 25 กันยายน - 4 ตุลาคม พ.ศ. 2560 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต
25x25px

**โปแลนด์**
25x25px

**ฟินแลนด์**
 วันที่ 27 มิถุนายน - 6 กรกฎาคม พ.ศ. 2562 เสด็จพร้อมเจ้าหญิงอากิชิโนะ ทรงเยือนส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต
25x25px

**สหราชอาณาจักร**
 วันที่ 4 - 7 พฤษภาคม พ.ศ. 2566 เสด็จพร้อมเจ้าหญิงอากิชิโนะ ทรงเข้าร่วมพิธีบรมราชาภิเษกของพระเจ้าชาลส์ที่ 3
25x25px

**ตุรกี**
 วันที่ 3 - 8 ธันวาคม พ.ศ. 2567 เสด็จพร้อมเจ้าหญิงอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต

**พระราชอิสริยยศ**

**ประวัติพระราชอิสริยยศ**
 30 พฤศจิกายน พ.ศ. 2508 – 29 มิถุนายน พ.ศ. 2533: เจ้าชายอายะ (ญี่ปุ่น: 礼宮文仁親王殿下; โรมาจิ: Aya-no-Miya Fumihito Shinnō Denka; อังกฤษ: His Imperial Highness Prince Aya)- 29 มิถุนายน พ.ศ. 2533 – 8 พฤศจิกายน พ.ศ. 2563: เจ้าชายอากิชิโนะ (ญี่ปุ่น: 秋篠宮文仁親王殿下; โรมาจิ: Akishino-no-Miya Fumihito Shinnō Denka; อังกฤษ: His Imperial Highness Prince Akishino)- 8 พฤศจิกายน พ.ศ. 2563 – ปัจจุบัน: เจ้าชายอากิชิโนะ มกุฎราชกุมาร (ญี่ปุ่น: 秋篠宮皇嗣殿下; โรมาจิ: Akishino-no-Miya Kōshi Denka; อังกฤษ: His Imperial Highness Crown Prince Akishino)

**เครื่องราชอิสริยาภรณ์**

**เครื่องราชอิสริยาภรณ์ญี่ปุ่น**
 80px เครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสายสะพาย (2528)

**เครื่องราชอิสริยาภรณ์ต่างประเทศ**
 BEL Kroonorde Grootkruis BAR Order of the Crown (Belgium) ชั้นประถมาภรณ์ - ประเทศเบลเยี่ยม- Cordone di gran Croce OMRI BAR เครื่องอิสริยาภรณ์คุณธรรมแห่งสาธารณรัฐอิตาลี ชั้นประถมาภรณ์ - ประเทศอิตาลี (2541)- ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ - ประเทศสเปน (2551)- NED Kroonorde A1 BAR Order of the Crown (Netherland) ชั้นประถมาภรณ์ - ประเทศเนเธอร์แลนด์ (2557)- PER Order of the Sun of Peru - Grand Cross BAR เครื่องอิสริยาภรณ์พระอาทิตย์แห่งเปรู ชั้นประถมาภรณ์ - ประเทศเปรู (2557)- National Order of Merit (Paraguay) - ribbon bar National Order of Merit (Paraguay) ชั้นประถมาภรณ์พิเศษ - ประเทศปารากวัย (2563)- SWE Order of the Polar Star (after 1975) - Commander Grand Cross BAR เครื่องราชอิสริยาภรณ์ดาวขั้วโลก ชั้นประถมาภรณ์ - ประเทศสวีเดน

**ปริญญากิตติมศักดิ์**
จากการที่ทรงสนพระทัยและศึกษาด้านปลาน้ำจืด, ปศุสัตว์ และโดยเฉพาะไก่ ด้วยพระวิริยะอุตสาหะตั้งแต่ครั้งยังทรงพระเยาว์ อันเป็นที่ประจักษ์แก่นักวิชาการเป็นอย่างดี ทรงได้รับพระราชทานปริญญาดุษฎีบัณฑิตกิตติมศักดิ์จากมหาวิทยาลัยต่างๆของไทย ดังนี้ - พ.ศ. 2538 - ปริญญาดุษฎีบัณฑิตกิตติมศักดิ์ มหาวิทยาลัยเกษตรศาสตร์- พ.ศ. 2538 - ปริญญาวิทยาศาสตรดุษฎีบัณฑิตกิตติมศักดิ์ มหาวิทยาลัยบูรพา- พ.ศ. 2542 - ปริญญาดุษฎีบัณฑิตกิตติมศักดิ์ สาขาการประมง มหาวิทยาลัยขอนแก่น- พ.ศ. 2544 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาวิทยาศาสตร์ชีวภาพ จุฬาลงกรณ์มหาวิทยาลัย- พ.ศ. 2544 - ปริญญาดุษฎีบัณฑิตกิตติมศักดิ์ สาขาชีววิทยา มหาวิทยาลัยศรีนครินทรวิโรฒ- พ.ศ. 2546 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาเกษตรศาสตร์ มหาวิทยาลัยอุบลราชธานี- พ.ศ. 2550 - ปริญญาดุษฎีบัณฑิตกิตติมศักดิ์ สาขาวิทยาศาสตร์การประมง สถาบันเทคโนโลยีพระจอมเกล้าเจ้าคุณทหารลาดกระบัง- พ.ศ. 2554 - ปริญญาศิลปศาสตรดุษฎีบัณฑิตกิตติมศักดิ์ สาขาวิชาการจัดการมนุษย์กับสิ่งแวดล้อม มหาวิทยาลัยเชียงใหม่- พ.ศ. 2554 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาสัตวศาสตร์ มหาวิทยาลัยเกษตรศาสตร์- พ.ศ. 2555 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาเทคโนโลยีการเกษตร มหาวิทยาลัยธรรมศาสตร์- พ.ศ. 2561 - ปริญญาปรัชญาดุษฎีบัณฑิตกิตติมศักดิ์ สาขาวิชาชีววิทยา มหาวิทยาลัยมหาสารคาม- พ.ศ. 2568 - ปริญญาปรัชญาดุษฎีบัณฑิตกิตติมศักดิ์ สาขาวิชาสัตวศาสตร์ มหาวิทยาลัยนเรศวร

**เกร็ด**
 งานอดิเรกของพระองค์คือการเล่นเทนนิส ซึ่งตอนที่พระองค์อยู่ระดับชั้นมัธยมศึกษาตอนต้น ทรงเข้าร่วมการแข่งขันเทนนิสระดับกรุงโตเกียว โดยผ่านเข้าถึงรอบ 8 คนสุดท้าย ซึงพระองค์ทรงใช้กลยุทธ์ในการตีลูกเทนนิสแบบมีลูกเล่น เพื่อทำให้คู่ต่อสู้สับสนมากกว่าเล่นด้วยพละกำลังตรง ๆ ทรงติด 10 อันดับแรกของการแข่งขันเทนนิสประเภทคู่ในระดับภูมิภาคคันโต- ทรงเป็นแฟนตัวยงของวงเดอะบีเทิลส์- พระองค์ทรงเป็นที่รู้จักในฐานะนักวิจัยด้านนก, ไก่, สัตว์ครึ่งน้ำครึ่งบก, และโดยเฉพาะปลาดุก จนพระองค์ถูกขนานพระนามว่าเจ้าชายปลาดุก (ナマズの殿下) - วันที่ 26 มิถุนายน พ.ศ. 2529 เจ้าชายทรงขอนางสาวคิโกะ คาวะชิมะแต่งงานระหว่างรอสัญญาณไฟเดินข้ามถนนที่สี่แยกหน้าสถานีเมจิโระ - เจ้าชายทรงมอบแหวนหมั้นที่ทำเป็นรูปทรงปลาดุกให้กับนางสาวคิโกะ คาวะชิมะ เนื่องจากปลาดุกเป็นสิ่งที่เจ้าชายทรงวิจัยในช่วงนั้น - มีการสร้างอนิเมชันเรื่อง "平成のシンデレラ 紀子さま物語" (เจ้าหญิงคิโกะ ซินเดอเรลล่ายุคเฮเซ) ผลิตโดยสตูดิโอโคเมท ฉายทาง Fuji TV ในวันที่ 29 มิถุนายน พ.ศ. 2533 เพื่อเฉลิมฉลองการแต่งงานระหว่างเจ้าชายและเจ้าหญิงอากิชิโนะ โดยมีนักร้อง ฮิเดมิ อิชิคาวะ พากย์เสียงเจ้าหญิง และผู้ประกาศข่าว ชินสุเกะ คะไซ พากย์เสียงเจ้าชาย- วันที่ 18 - 19 ตุลาคม พ.ศ. 2544 เจ้าชายอากิชิโนะได้เปิดเผยในงานสัมมนาครบรอบ 5 ปีของพิพิธภัณฑ์ทะเลสาบบิวะ ว่าพระองค์เคยเสวยปลาบึกซึ่งเป็นปลาแถบลุ่มแม่น้ำโขง ตอนที่ทรงมาเยือนประเทศไทยเพื่อทำการวิจัย- ราชวงศ์สาขาอากิชิโนะ มีแนวคิดเรื่องการประหยัดและรักษาสิ่งแวดล้อม โดยเจ้าหญิงอากิชิโนะทรงเล่าว่าเคยเห็นเจ้าชายทรงใช้ดินสอที่มีความยาวเหลือแค่ 2 - 3 เซนติเมตร- พระองค์ทรงโปรดการเสวยหนูตะเภา จากคำบอกกล่าวของเจ้าหญิงมาโกะ

**ราชตระกูล**

**อ้างอิง**
 Kunaicho | Their Imperial Highnesses Prince and Princess Akishino- Kunaicho | Press Conference by Their Imperial Highnesses Prince and Princess Akishino on the Occasion of the Birthday of His Imperial Highness Prince Akishino (2003)- The Japan Times | Prince Akishino regrets brother's remarks on Masako
*fix-attempted=yes 
หมวดหมู่:เจ้าชายญี่ปุ่น
หมวดหมู่:โคชิ (มกุฎราชกุมาร)
หมวดหมู่:บุคคลจากโตเกียว
หมวดหมู่:นักมีนวิทยาชาวญี่ปุ่น
หมวดหมู่:นักปักษีวิทยาชาวญี่ปุ่น
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยบูรพา 
หมวดหมู่:ผู้ได้รับปริญญากิตติมศักดิ์จากมหาวิทยาลัยอุบลราชธานี 
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น 
หมวดหมู่:ผู้ได้รับปริญญากิตติมศักดิ์จากมหาวิทยาลัยเชียงใหม่ 
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษตรศาสตร์ 
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:มิยะแห่งญี่ปุ่น
หมวดหมู่:พระราชโอรสในจักรพรรดิญี่ปุ่น